Pi (nefrit)

Pi (čínsky: 璧; pchin-jin: bi) je typ čínskeho artefaktu kruhovitého tvaru vytvoreného z čínskeho nefritu. Najstaršie pi pochádzajú z neolitu z 5. tisícročia pred Kr., neskôr boli tvorené neolitickou kultúrou Liang-ču (3400 – 2250 pred Kr.)Teaching Chinese Archaeology, object 3 - NGA  Archivované 8. mája 2008, na Wayback Machine, neskoršie pi pochádzajú najmä z dynastií Šang, Čou a Chan. Neskôr sa pi začali používať aj v dynastiách Ming a Čching. Vyrábané boli aj zo skla.
náhľad|186x186bod|Pi disk kultúry Liang-ču (Museum Angewandte Kunst, 2006)

 Popis 
Pi je plochý nefritový disk s kruhovým otvorom v strede. Pi z obdobia neolitu sú nezdobené, zatiaľ čo pi pochádzajúce z neskorších období, napríklad z dynastie Čou, sú na povrchu zdobené (najmä šesťuholníkový vzor), motívmi zobrazujúcimi božstvá predstavujúce alebo spojenými s oblohou ako aj vlastnosti sily, ktorú chce nositeľ vyvolať, alebo stelesniť.

Ako prácne vyrobené predmety, pi svedčia o koncentrácii moci a materiálov v rukách elity.

 Význam 
náhľad|Pi s dračím dizajnom
Neskoršie tradície spájajú pi s nebom a cchung so zemou. Disky pi sa opakovane objavujú zobrazené s nebeským alebo zemských motívom čo naznačuje, že kruhový tvar má symbolický význam.

 Funkcia 
Od tých najstarších čias boli pi pochovávané s mŕtvymi ako symbol nebies alebo Slnka, ktorý ich mal pomôcť dostať sa do posmrtného sveta alebo "neba" a s cchungom, ktorý telo mŕtveho spájal so zemou. Slávnostne ich ukladali na telo do hrobov osôb vysokého spoločenského postavenia. V neolitických pohrebiskách sa pokladali na alebo blízko žalúdka, brucha a hrudníka.
náhľad|Pi disk s duálnym dračím motívom, Obdobie bojujúcich štátov
Nefrit, podobne ako pi, sa v čínskej histórii používal ako dôležitý symbol hodnosti a na označenie jednotlivca morálnej kvality. Používal sa pri náboženských obradoch a iných úkonoch, pi ako obradný predmet symbolizoval hodnosť cisára, kráľa, vojvodu, markíza, vikomta a baróna so štyrmi rôznymi kuej a dvoma rôznymi diskami pi.

Počas vojen v dynastii Čou (asi 1046 - 256 pred Kr.) boli pi disky patriace vodcom porazených síl odovzdané víťazovi na znak podriadenosti.

Nefritové disky boli nájdené položené na mŕtvolách v hroboch kultúry Chung-šan (cca. 3800 - 2000 pred Kr.).

Veľkolepé pohreby pre elitu neboli pre dynastie Šang a Čou nezvyčajné. Z hrobov elity bolo vykopaných množstvo predmetov. V jednom hrobe bolo nájdených 33 cchung a 25 pi.

Vedci si nie sú istý ich presným použitím ani významom.

 Cisár Čchien-lung a pi 
V roku 1790 dal cisár Čchien-lung z dynastie Čching na starodávne pi vyryť posolstvo. Na disk napísal aj deň a rok. Cisár Čchien-lung predpokladal, že pi je stojan na misku a tak našiel misku a vyryl do nej správy, ktoré sa zhodovali s tými na disku. Tento disk bol tiež použitý pri pohrebe cisára Čchien-lunga a pri pohreboch iných vysoko postavených ľudí. Toto pi sa teraz nachádza v zbierke Britského múzea.A History of the World in 100 Objects (object 90).

 Vplyv 
Dizajn zadnej strany medailí na Letných olympijských hrách 2008 v Pekingu v Číne je založený na pi diskoch.Design of the Medal for the Beijing 2008 Olympic Games  Archivované 12. augusta 2008 na Wayback Machine

 Obrázky 

 Referencie 

 Pozri aj 
 Jadeit
 Cchung
 Rai (peniaze)

 Iné projekty 

 Externé odkazy 
 A History of the World - Object: Ancient Jade Bi, around 3,000 years-old, inscribed with a poem by its later owner, the Chinese Qianlong Emperor". BBC and British Museum. 22 September 2008. Retrieved 17 June 2010.
 https://asia.si.edu/search/?edan_q=bi
 Video od Smarthistory o cchung (anglicky)
 https://www.metmuseum.org/art/collection/search/49371

 Zdroj 

Kategória:Archeologické nálezy v Číne
Kategória:Nefrit
Kategória:Čínske sochárstvo
Kategória:Umenie v Číne
Kategória:Dejiny Číny
Kategória:Neolit